Document ID: /roh_data/filtered/fineweb-2-filterrobots_roh.jsonl.gz/6914

Ils 7 da zercladur aveva la procura publica dal Grischun sistì las inquisiziuns tar la bova dal Piz Cengalo. En quella eran sa disgraziadas il 2017 otg persunas.
Confamigliars betg d'accord
Ils confamigliars da questas otg persunas na van dentant betg d’accord cun la decisiun da la procura publica. Perquai haja l'advocat dals confamigliar inoltrà recurs cunter la decisiun tar il tribunal chantunal, di el sin dumonda dal schurnal regiunal da SRF.
Betg responsabel da laschar avert sendas
L'advocat argumentescha ch'ils spezialists sajan stads d'accord ils 14 d'avust 2017 «ch'i dettia probablamain en las proximas emnas e mais ina bova gronda, che savess arrivar fin tar las sendas da viandar a las chamonas da SAC Sciora e Sasc Furä e savess sutterrar persunas ch'èn là.»
Er sch'il mument exact na saja betg stà cler, scriva l'advocat al schurnal regiunal, saja el da l'avis ch'il na saja betg stà da responsar da laschar avert las sendas bain-frequentadas tar las duas chamonas SAC sut questas circumstanzas».
RR novitads 16:00